cyanic-selkie/wikianc huggingface dataset:
גדולה מהחיים (סרט, 2018)
הפקה
ב-15 במרץ 2017 פורסם כי ג'ניפר אניסטון לוהקה לסרט, ותגלם את דמותה של רוזי דיקסון, אמא של וויל (דאמפלין). ב-13 ביוני 2017 הצטרפה דניאל מקדונלד לאניסטון, בתפקיד הראשי. ב-15 באוגוסט 2017 לוהקה לסרט גם אודיה רש לתפקיד אלן "אל" דרייבר, חברתה הטובה של ווילודין, שנרשמת יחד איתה לתחרות היופי. ב-21 באוגוסט 2017 הצטרפו לצוות השחקנים גם דאב קמרון, לוק בנווארד, בקס טיילור-קלאוס, מאדי באליו, ג'ורג'י פלורס וג'ינג'ר מינג'.
תסמונת הכתף הקפואה
כתף קפואה (באנגלית: Adhesive capsulitis או Frozen Shoulder) הוא שמה של תסמונת הקשורה לכאבים ונוקשות בכתף הנובעים מהידבקויות בקפסולת מפרק הכתף, המופיעה לרוב בגילאי 40–60, ומסיבה שבדרך כלל אינה ידועה. התסמונת גוררת אובדן של היכולת להזיז את הכתף למספר כיוונים, הן באופן עצמאי והן בעזרת גורם חיצוני. התסמונת עלולה להוביל בין היתר גם לפגיעה ברקמת שריר באזור. התפתחות התסמונת יכולה להתרחש במהלך שבועות עד חודשים, היא עשויה להימשך בין שנה לכמה שנים בודדות, ויש לה מספר סיבוכים אפשריים ביניהם שבר בעצם הזרוע או קרע בגיד שריר הזרוע הדו-ראשי. הסיבה להתפתחות התסמונת אינה ידועה, וכן הסיבה להיעלמותה. נצפו מקרים בהם הופיעה התסמונת לאחר פציעה או ניתוח בכתף. גורמי סיכון שעלולים להשפיע על התפתחות התסמונת הם סוכרת ומחלות שונות בבלוטת התריס.
סימנים ותסמינים
התסמינים של כתף קפואה בשלביה הראשונים נחלקים לשלושה-ארבעה שלבים.
דימות
ממצאי דימות לא נדרשים בשביל להגיע לאבחנה, אך יכולים לשמש כדי לשלול גורמים אחרים לכאב. צילומי הרנטגן של החולים לרוב תקינים, אך סריקות אולטרה סאונד או הדמיה בתהודה מגנטית (MRI) יכולות להראות תסמינים אופייניים. בסריקות אלו, סימנים אבחנתיים טובים הם רוחב של הרצועה הקורקו-הומרלית שעולה על 3 מ"מ (ברגישות של 60% וסגוליות של 95%) ורוחב הקופסית והרקמה הסינוביאלית העולה על 4 מ"מ. יתרה מכך, בבדיקות הדמיה בתהודה מגנטית ספציפיות ניתן לראות את התעבות הכיס התחתון של קופסית המפרק ותהליך של לַיֶּפֶת באות שחור בתמונה בשכלול T1 ועם בצקת ודלקת בתמונה בשכלול T2.
נראוס
במיתולוגיה
צבעי האגרטלים של אטיקה הראו את פלג הגוף העליון של נראוס נובע מהתפתלות ארוכה של זנב קשקשים דמוי דג.
שימוש מודרני
ב"סודות של ניקולס פלמל בן האלמוות" מופיע נראוס כקדמון בספר השלישי בסדרה, "אשת הכשפים". שם הוא מתעמת ונלחם בפרנל פלמל בניסיון ללכוד ולפתות אותה. הוא מתואר כאדם מהמותניים ומעלה המחזיק קלשון בידו וכתמנון מהמותניים ומטה. בסופו של דבר פרנל מביסה את נראוס ואת בנותיו, הנראידות, המתוארות כמפלצות בעלות שיניים חדות.
הרווח הקטן של אבא
תקציר העלילה
יום אחד כאשר הוא לוקח את התינוק לטיול בפארק, הוא מתיישב ליד קבוצת ילדים שמשחקת בכדור ומצטרף אליהם. כשהמשחק נגמר הוא מגלה לחרדתו שהתינוק והעגלה נעלמו. הוא מגיע למשטרה ומתחנן לשוטר שלא יתקשר לקיי. הוא רואה את התינוק משחק עם השוטרים וכאשר התינוק מבחין בו הוא מחייך ואז משתנה יחסו של סטנלי אליו.
ויליאם קולינס
ביוגרפיה
קולינס נולד בלונדון, בנו של יליד אירלנד ויליאם קולינס האב, סוחר תמונות וסופר. הוא גילה כישרון גדול לציור מגיל צעיר, והיה תלמידו הבלתי פורמלי של ג'ורג' מורלנד. בשנת 1807, הוא נכנס לבית הספר של האקדמיה המלכותית והציג בה בפעם הראשונה באותה שנה. בשנת 1809 הוענקה לו מדליה בבית הספר, והוא הציג שלוש תמונות: "ילד בארוחת הבוקר", "ילדים עם קן ציפור" ו"דיוקן של מאסטר לי בתיאטרון היימרקט".
ב-1822 נישא להרייט גדס, אחותה של ציירת הדיוקנאות מרגרט שרה קרפנטר. הוא המשיך להציג וטייל באנגליה ובסקוטלנד. ב-1826 צייר את "היציאת לדייג", ובשנת 1828 ערך סיור בהולנד ובבלגיה, והתגורר תקופה קצרה בבולון ב-1836.
סיבוב (פירושונים)
ראו גם
}}
קרל החמישה עשר, מלך שוודיה
קרל החמישה עשר (בשוודית ובנורווגית: Karl XV, שמו המלא: קרל לודביג אויגן; 3 במאי 1826 – 18 בספטמבר 1872) היה מלך שוודיה (כקרל החמישה עשר) ונורווגיה (כקרל הרביעי) מ-1859 ועד מותו.
מלך שוודיה ונורווגיה
בשנים 1856 ו-1857 הוא מונה להיות המשנה למלך נורווגיה לזמן קצר. ב-25 בספטמבר 1857 הוא היה לעוצר ובמות אביו ב-8 ביולי 1859 הוא עלה לכס המלוכה. כנכדה של אוגוסטה, נסיכת בוואריה מצד אמו, הוא היה צאצא של גוסטב הראשון ושל קרל התשיעי שדמם הוחזר לשושלת המלוכה השוודית לאחר שניתק ממנה בשנת 1818, עם מותו של קרל השלושה עשר.
אל נבקש
גרסאות כיסוי
במרוצת השנים הוקלט השיר עשרות פעמים. בין הגרסאות הבולטות נמנות:
חטא בעל פעור
חטא בעל פעור (או חטא בנות מואב) הוא מאורע מקראי, המתואר בספר במדבר, שאירע בעת שחנו עם ישראל בשיטים שבערבות מואב סמוך לכניסתם לארץ כנען. לפי המתואר, נמשכו רבים מהעם למעשי זנות עם בנות מואב ומדין, ומתוך כך פיתו אותם הבנות להשתתף באכילת הזבחים שהקריבו לאל המואבי – בעל פעור – ואף להשתחוות לו. בעקבות החטא הורה ה' למשה להוציא להורג את ראשי החוטאים בעבודה זרה, ובתוך כך פרצה מגפה בקרב העם. בשיאו של החטא, לקח זמרי בן סלוא ששימש כנשיא בית אב בתוך שבט שמעון, את כזבי המדיינית, בתו של צור ממלכי מדיין, לשכב איתה באוהלו לעיני משה וכל העדה, שהביטו במעשה בחוסר אונים. פינחס, בנו של אלעזר בן אהרן הכהן, בקנאתו לה' על הבגידה, לקח רומח ודקר את שניהם למוות באוהל, ובעקבות זאת המגפה נעצרה. בשכר זאת, הבטיח ה' לפינחס ולזרעו את הכהונה הגדולה.
הנקמה במדיָן
בעקבות החטאת המדיָנים את ישראל, צווה ה' את משה ליזום מלחמת ענישה-נקמה במדיינים שהסבו לעם ישראל נזק רוחני כבד, וגם גרמו למותם של 24,000 איש מעם ישראל, שזו הייתה מטרתם של המדיינים בחטא.
היחס אל קנאת ה'
חז"ל מבארים שמעשהו של פינחס לא נבע מרגשי זעם בלבד, אלא הדבר מעוגן בהלכה ייחודית המתקיימת בסיטואציה מסיומת בה אדם מישראל בועל בפרהסיה אשה גויה, שכדי לגדור את הדבר ולמנוע את חילול השם המתלווה למעשה זה, התירה התורה לאדם החש רגש קנאות לכבוד ה', להמית את הבועל והנבעלת בעת הבעילה עצמה. הלכה זו מכונה בתלמוד:.
פרשנות מודרנית
בספר המלאכים הטובים של טבענו הפסיכולוג סטיבן פינקר טוען שסיפור זה מעיד על מעשי אלימות קיצונית שאפיינו את הזמן העתיק. לשיטתו, כבר בעת העתיקה, הברית החדשה והתלמוד פירשו את המקרא באופן פחות אלים, מה שמעיד לדעתו על מגמה לשינוי. בספר יש אלוהים? טוען ריצ'רד דוקינס שהנקמה במדיינים היא דוגמה לכך שהתנ"ך אינו בסיס טוב כספר מוסר.
Joanne
הוצאתו לאור וקידומו של האלבום סימנו ריכוך בדמותה של גאגא, שהפכה למראה מוכתב יותר שמכוון לזמר-יוצר, המורכב בעיקר מכובע בוקר ורוד רחב שוליים, ג'ינס וינטאג וצבעי פסטל, בהשראת שנות השבעים. השתתפותה בסדרה אימה אמריקאית השפיע על תהילך יצירת האלבום. לקידומו, יצאו 3 סינגלים, "Perfect Illusion", "Million Reasons", ו-"Joanne" הנושא את שם האלבום. "Perfect Illusion" יצא כסינגל המוביל ב-9 בספטמבר 2016 והגיע למקום הראשון בצרפת ואילו "Million Reasons" הגיע בשיאו למקום הרביעי בארצות הברית במצעד הבילבורד הוט 100. "Joanne" יצא כסינגל השלישי והאחרון במספר תחנות רדיו בגרסת פסנתר. גאגא קידמה את האלבום בסיבוב ההופעות השיווקי, "Diva Bar Tour", ובמסע ההופעות "Joanne World Tour" שהחל באוגוסט 2017 עד לסיומו בפברואר 2018. בנוסף, הוציאה לאור סרט תיעודי המתאר את תהליך הפקת האלבום לצד הופעותיה במספר אירועים בשם, "Gaga: Five Foot Two".
רקע וכתיבה
דומיניק רדפיירן מהבילבורד ציין כי הכריכה הייתה פשוט הרבה יותר במראה לעומת כריכתם של אלבומיה הקודמים, "Born This Way", ו-"Artpop". אנדרו אונטרברגר שפרסם את אותו נושא אמר כי "הפרסום ועיצובו מתוחכם במחשבה", והוסיף כי זה היה סימן למוזיקה להישמע הרבה יותר פשוטה. רשימת ההשמעה באלבום כוללת כ-11 שירים בגרסתו הרגילה ו-14 שירים במארז. חוברת האלבום מורכבת מקטעים אישיים ממשפחת גרמונטה, כדוגמה גאגא וצילומים בשיתוף אביה, רישיון הנהיגה שלה שקיבלה בשנת 2016, וכתב היד שלה. גאגא אמרה שזה היה "נחמד לכלול ירושה משפחתית שיש לה משמעות בשבילי עוד היום ... ורגעים ממני ורונסון באולפן ההקלטות.
הופעות חיות
מספר ימים לאחר מכן גאגא ביקרה באיגוד הומלסים של קהילת הלהט"ב בניו יורק וביצעה שם גרסת גיטרה ל-Milion Reasons לבושה בחולצת טריקו רשומה במילים "היה חזק". היא גם השתתפה בקמפיין של הפוליטיקאית הילרי קלינטון למועמדות לנשיאותה בשנת 2016, במהלכו הופיעה עם השירים מהאלבום "Angel Down" ו-"Come to Mama". ב-6 בדצמבר 2016 טסה לפריז והופיעה במהלך תערוכת האופנה של ויקטוריה'ס סיקרט עם השירים John Wayne, Million Reasons, A-Yo. במהלך העונה ה-13 של תוכנית המציאות " The X Factor" בבריטניה, גאגא הופעה עם Milion Reasons ברקע של ירח סגול ושמיים. ב-2017 במהלך הופעתה בפסטיבל "Coachella" בקליפורניה, גאגא ביצעה את כל להיטיה הקודמים ושלושה שירים מהאלבום, A-Yo, Million Reasons, ו-John Wayne.
אירופה ואוקיאניה
באירלנד, האלבום הופיע לראשונה במיקום השלישי במצעד האלבומים הרשמי. בצרפת הייתה לאלבום הופעת בכורה נמוכה מהצפוי, בכך שנכנס למקום התשיעי במצעד עם כ-8,000 עותקים ביציאתו. האתר "Pure Charts" אמר כי "ההצלחה המתונה של הסינגל המוביל, Perfect Illusion היא זאת שגרמה למכירותיו הנמכות של האלבום". לקראת סוף השנה, Joanne הוכתר כאחד מתוך האלבומים המאכזבים מסחרית של השנה עם מכירות של כ-12,000 עותקים בסופה, ומעל 20,000 עד היום. בניו זילנד ואוסטרליה הגיע למקום השני במצעד האלבומים הרשמי, וביפן מכר כ-8,026 עותקים ביציאתו והגיע למקום העשירי במצעד ולמקום הראשון במצעד האלבומים הבין לאומים. נכון לפי "הפדרציה הבינלאומית של התעשייה הפונוגרפית" (איגוד שמייצג את תעשיית ההקלטות ברחבי העולם) האלבום הוכתר כ-22 הנמכר ביותר של 2016 לאחר שמכר מעל למיליון עותקים במשך של כחודשים לצאתו לפי סוף השנה.
סלמנקה (כדורגל)
היסטוריה
עד לשנות השבעים נעה הקבוצה בין ליגת המשנה לליגה השלישית. בשנים אלו הצליחה הקבוצה לזכות פעמיים רצופות בגביע החובבנים של ספרד, בעונות ו-. ב-8 באפריל 1970 חנכה הקבוצה את אצטדיונה החדש, אצטדיון הלמנטיקו, במשחק ידידות מול ספורטינג ליסבון, שהסתיים בשוויון 0-0.
הטיסה לירח
עלילה
למחרת, מגיע טינטין לטקס שיגור הטיל איקס-פלר-6. הטיל אמור להקיף את הירח ולחזור עם מידע חשוב. הטיל משוגר ואכן מקיף את הירח, אך בחזרתו משתלטת עליו תחנת אלחוט של אויב בלתי מזוהה. הטיל כמעט נפל לידיהם אך קאלקולוס, בעצתו של טינטין, פוצץ את הטיל. נודע כי כעת לא יוכן עוד טיל ניסוי, הטיל הבא יהיה זה שיטיס את טינטין וידידיו לירח.
הדר גד
הדר גד (נולדה ב-1960) היא ציירת ישראלית.
ציורי התפנים
האוצרת אירנה גורדון מתארת את העבודות כאירוניות וליריות בו בזמן, עבודות שיצרו דיוקן ל"ישראליות" דרך "אני" מדויק ושנון. ב"רודיאו דרייב - המרכז לבריאות האישה" בבוורלי הילס, קליפורניה, הציגה תערוכה מקיפה של ציורי פנים הבית שציירה במשך ארבע שנים בביתה, תוך שהיא מתבוננת בארונות הבית הפתוחים, בתכולת המקרר ובכלים הנערמים בכיור, מציירת אותם בדקדקנות, עד הפרט האחרון.
ארבעה נכנסו לפרדס
האוצר יניב שפירא מתאר את ציורי הפרדסים של הדר גד: זהו הפרדס הנטוע בזיכרונותיה מביקוריה כילדה בעין חרוד ואלו הן חלקות הפרדס הנעלמות מאופק באזור פרדס חנה. שש שנים מציירת גד בבית הקברות הראשון של עין חרוד, הממוקם ביישוב גדעונה שלמרגלות הגלבוע, ובבית הקברות של קיבוץ עין חרוד מאוחד. בה בעת היא מתארת את מראות העמק כפי שהם נפרשים מגבעת קומי שבשיפוליה ממוקם הקיבוץ. ככל שמתבוננים במכלול ציוריה של גד ניכר שהם אינם נדלים לגביה רק כשלעצמם. מהדהדים בהם גם המפעל החלוצי שחוללו חלוצי ההתיישבות השיתופית בעמק והזיכרון ההיסטורי המשותף שנישא איתם ל"ארץ חמדת אבות", בין שהודו בכך ובין שהתנכרו לו. על רקעם של אלה עולים מהם דווקא תחושות של שורשים גדועים, מורשת נעלמת, סיפורים שלא סופרו. ציורי הפרדסים הוצגו בגלריה רוטשילד בתערוכה "לא אותו דבר".
הלימס של גרמאניה אינפריור
מהקיסרים הפלאבים עד הקיסרים החיילים (71–284)
כאשר הקיסר ולריאנוס העביר חיילים מהריין והדנובה למערכות הצבאיות שלו נגד האימפריה הסאסאנית ובכך חשף את הגנת הגבולות המקומיים, מצב זה לא נשאר מוסתר מהטבטונים לאורך זמן. האלאמנים פלשו בשנת 254 לרייטיה, ב-259 לגרמאניה העליונה, ובשנים 256–257 חצו הפרנקים בצפון את הגבולות הקיסריים בפעם הראשונה. בנו ויורש העצר של ולריאנוס, ומאוחר יותר הקיסר גליאנוס, מיהר לריין והביא תגבורת מבריטניה. גליאנוס עשה רפורמה בצבא וקבע את מסלול ההפרדה בין החיילים המוצבים דרך קבע בגבול (לימיטאני) ולצבאות הניידים (קומייטטנסים), שכן הלקח נלקח מהפלישות הגרמאניות כי הפולשים הגרמאנים כמעט ולא נתקלו בהתנגדות לאחר שפרצו את קו הלימס. מהמרד של שנת 259 שמקורו באימפריה הגאלית של, ניתקו הפרובינקיות האיבריות, הגאליות והבריטיות את עצמן זמנית מהאימפריה. האימפריה הגאלית התקיימה במשך 14 שנים והייתה מעורבת בקרבות הגנה כבדים בגבול הגרמני מתחילת קיומה. עם זאת, היא הצליחה לשמור על הגבולות. בשנת 273 שולבה האימפריה הגאלית מחדש באימפריה הרומית ללא קרב. זמן קצר לאחר מכן חודשו ההתקפות הגרמאניות על האימפריה, ובשנת 276 פרצו הפרנקים לתוך גאליה.
המבנה
בחלק האמצעי, בערך בין מחנות הלגיון של בון וניימכן, נמצאו כל המחנות הלגיונרים ועם יוצא מן הכלל גם כל המבצרים הגדולים של הלימס של גרמאניה אינפריור. אזור זה שימש כבסיס פריסה בגרמאניה "החופשית", אך מצד שני הוא גם דרש כוחות תגובה מהירים. אלה היו צריכים להיות מסוגלים להגיע לאזורי הפלישה שעלולים להיות עוינים, בעיקר שפכי הנהרות ליפה, רוהר, וופר וזיג, בזמן הקצר ביותר האפשרי. בנוסף, הטנקרים שהתיישבו כאן על הגדה המזרחית של הריין נחשבו לרוכבים מחוננים, שנראה היה הגיוני להשתמש בהם.
ג'יימס ווטקינס
תחילת דרכו ושירותו בצי
ווטקינס נולד בראשית מרץ 1927 באלהמברה שבמחוז לוס אנג'לס בקליפורניה. סבו ג'ורג' קלינטון וורד היה נשיא החברה "אדיסון דרום קליפורניה" (Southern California Edison) במהלך שנות ה-30 של המאה ה-20. אביו, אדוארד פרנסיס ווטקינס, היה הבעלים של "יקבי דרום קליפורניה ושות'" ואמו, לואיז ווטקינס, התמודדה בשנת 1938 ללא הצלחה אל מועמדות המפלגה הרפובליקנית לייצוג קליפורניה בסנאט של ארצות הברית; הוא תיאר את אמו כ"אישה שהקדימה את זמנה".
יורם אמיר
ביוגרפיה
יצירתו האחרונה בשנת 2019 הוקמה בגן המנורה שבמרכז העיר ירושלים, וכלל ארמון המורכב חלונות שאסף לאורך השנים, ועלה כחלק מפסטיבל מקודשת ובשיתוף עיריית ירושלים וחברת עדן.
ג'ורג' בואן
קורות חיים
בשנת 1847 מונה בואן לנשיא האוניברסיטה האיונית הממוקמת בקורפו שביוון וכיהן בתפקיד עד שנת 1851.
בשנת 1867 מונה למושל הכללי של ניו זילנד, תפקיד בו פעל להרגיע את העוינות של השבטים המאורים לממשל הבריטי. במהלך כהונתו ייסד בואן את אות הכבוד צלב ניו זילנד.
מורשתו
על שמו של בואן קרויים:
קרחון מיטב
מקור השם
הקרחון נקרא, בדומה לאתרים רבים אזור, על שם של חלוץ בתחום הרפואה.
מרים מזר
ביוגרפיה
במסגרת תפקידה כיו"ר איגודן הועמדה לדין ב-2004, בגין עבירות על חוק למניעת זיהום הים ועל החוק לשמירת הניקיון, זאת על רקע הזרמה של 3 מיליון קוב ביוב גולמי לים התיכון בעקבות תקלה שאירעה ב-2003. בעסקת טיעון הודתה מזר באחריות מלאה לאסון האקולוגי, בית המשפט קיבל את המלצת שירות המבחן ואת עסקת הטיעון, נמנע מהרשעתה וגזר עלייה 250 שעות לתועלת הציבור.
ממלכת נורווגיה (872–1397)
אף על פי שנורווגיה אוחדה רשמית בשנת 872, והיה בית מלוכה ששלט על השטח, בחלקים רבים של תקופותיה התקיימו בה קבוצות בדלניות, כמו הסאמים. בנוסף, בית המלוכה לא היה יציב, השושלות התחלפו לעיתים קרובות, וחלקים מהזמן נורווגיה הייתה תחת שליטה דנית.
מרי גלוסנקמפ פרז
ביוגרפיה
בבחירות 2016 הפסידה גלוסנקמפ פרז בבחירות לתפקיד נציב מחוז סקאמניה: היא גרפה 32.79% מהקולות בבחירות המקדימות ב-2 באוגוסט, וסיימה במקום השני אחרי ריצ'רד מאהר הרפובליקני, לו הפסידה בבחירות הכלליות ב-8 בנובמבר עם 46.3% מהקולות. בשנת 2018 החלה לכהן כחברה במועצת המפקחים של מחוז אנדרווד לשימור קרקע ומים, ולאחר מכן הייתה לחברה בוועד המנהל של המפלגה הדמוקרטית במדינת וושינגטון החל משנת 2020.
דניאל גורדון
חיים אישיים
דניאל גורדון הוא בנו של גארי גורדון, חייל בריטי בדימוס, שמשמש כמאמן נוער בבורוסיה דורטמונד.
אודיטוריום קלייד
המבנה תוכנן על ידי פירמת האדריכלים בראשות נורמן פוסטר. ההשראה לעיצובו הייתה שילוב של צורות גופי אוניות, כתזכורת לתעשיית הספנות ההיסטורית של גלאזגו, ולא בית האופרה של סידני, שרבים סבורים כי נתן את ההשראה לתכנונו. המבנה הפך במהירות לאחד מסמליה המוכרים של גלאזגו המודרנית.
ניו יורק רנסאנס
הרנס התפרקה ב-1949 אחרי שסיימה את עונת 1949/48 בליגת ה-NBL המעורבת גזעית בתור ה"דייטון רנס" (Dayton Rens) שמושבם בדייטון שבאוהיו. זו הייתה גם העונה האחרונה של ליגת ה-NBL, שהתמזגה ביחד עם ליגת ה-BAA, הלבנה לחלוטין ויצרה את ליגת ה-NBA שהייתה אז גם היא על טהרת הלבנים.
מותחים בהליכה
מותחים בהליכה (באנגלית: Walk the Prank) היא תוכנית מציאות המשלבת בתוכה קומדיית מצבים. הסדרה משודרת בדיסני XD וערוץ דיסני החל מה-1 באפריל 2016 כחלק מספיישל ה-1 באפריל, ובאופן רשמי ב-6 באפריל 2016. בערוץ דיסני ישראל הסדרה החלה את שידוריה ב-1 באפריל 2017 כחלק מספיישל ה-1 באפריל ובאופן רשמי ב-7 ביוני 2017.
שכווי ערבות ענק
שכווי ערבות ענק (שם מדעי: Tympanuchus cupido) הוא מין גדול של שכווי ערבות מתת-משפחת השכווים החי בערבות העשב של אמריקה הצפונית. זהו המין הגדול בסוגו.
גז'גוז' קריכוביאק
קריירה
ב-3 ביולי 2016 חתם קריכוביאק ל-5 שנים בפריז סן-ז'רמן תמורת 30 מיליון אירו. ב-30 באוגוסט 2017 הושאל לעונה אחת לווסט ברומיץ' אלביון. ביולי 2018 הושאל ללוקומוטיב מוסקבה הרוסית ובהמשך חתם בה.
באורג'ן מומיש-אולי
שנים מוקדמות
בנובמבר 1932, הוא נקרא לשירות חובה בן שנתיים בצבא האדום, במהלכו הוצב כצוער בחטיבת חיל הרגלים ההררי ה-14. עם שחרורו, סיים קורס בכלכלה בלנינגרד ושימש כיועץ בלשכה הקזחית של הבנק הלאומי הסובייטי לתעשייה ומסחר.
ב-25 במרץ 1936 שב מומיש-אולי לצבא, שם נותר בשני העשורים הבאים, והוצב כמפקד מחלקה בחטיבה ה-315 של הפיקוד הצבאי המרכז האסיאתי. לאחר שנה, הועברה יחידתו לסיביר.
מלחמת העולם השנייה
במרץ 1942 הגיע לאוגדה הכתב הצבאי אלכסנדר בק. לאחר זמן-מה, הוא שכנע את מומיש-אולי - שהיה ספקן בתחילה - לשתף עמו פעולה בכתיבת ספר על הלחימה בוולוקולמסק, שיתבסס על זכרונותיו. הספר, "כביש וולוקולמסק" (יצא לאור בעברית בשם "אנשי פאנפילוב"), פורסם ב-1944. מומיש-אולי ביקר בחריפות את עבודתו של בק, וטען כי הוא סילף וניפח את המאורעות. במשך שארית חייו, הוא המשיך לתקוף את המחבר.
לאחר המלחמה
עם סיום מלחמת העולם השנייה, שב מומיש-אולי לאקדמיה של המטה הכללי. ב-16 ביוני 1948, מונה על ידי מועצת השרים של הרפובליקה הסובייטית הקזחית ליושב-ראש האגודה ההתנדבותית לשיתוף פעולה עם הכוחות המזוינים במדינה. בסוף השנה נעשה לסגן המפקד של חטיבת חיל הרגלים העצמאית ה-49. ב-1950, עבר לשמש כמרצה בכיר באקדמיה הצבאית לתעבורה ולוגיסטיקה. לטענת מירזאחמטוב, היה היחיד במחזור של חמש מאות קצינים שלמדו עמו באקדמיה על שם וורושילוב שלא קודם מעולם לגנרל, וזאת עקב אפליה נגד בני עמים טורקיים בברית המועצות. בדצמבר 1955 פרש מהצבא עקב מחלה, והוא עודנו אלוף-משנה. הוא פנה לקריירה ספרותית, וחיבר מספר כרכים על ניסיונו בלחימה כמו גם על חייו. הוא אף הרצה מפעם לפעם באקדמיה למדעים של קזחסטן.
לולה פלאנה
תחילת דרכה
פלאנה נולדה בקמדן, ניו ג'רזי, השלישית מבין שישה ילדים של בנט, רתך, וקליאו פלאנה, תופרת (1921-2010). אביה של פלאנה היה אפרו-קובני, ועזב את קובה כדי לשרת בחיל הנחתים האמריקאי, ואחר כך הפך לרתך, זמן קצר לאחר שפגש את אמה של פלאנה, שהייתה אפריקאית-אמריקאית. עד גיל שלוש פלאנה כבר החלה לרקוד, בגיל חמש היא התחילה לשיר במקהלת הכנסייה. ב-1952, משפחתה של פלאנה עברה לפילדלפיה, פנסילבניה. כשהייתה בחטיבת הביניים, פלאנה כבר רקדה במועדוני לילה כשהיא מלווה על ידי אמה. פיתוח קריירה מוזיקלית היה כל כך חשוב לה, שנגד רצון הוריה פלאנה נשרה מלימודי התיכון כמה חודשים לפני סיום הלימודים ועברה לעיר ניו יורק.
קריירה
בעזרתו של דייוויס, היא פתחה מופע משלה בלאס וגאס, שהפך ללהיט מתמשך. בשנות ה-1970 המאוחרות, פלאנה כבר נחשבה ל"מלכת לאס וגאס". המופעים שלה היו כולם "סולד-אאוט" בסאנס, ריוויירה, ו-MGM גראנד, עד שלבסוף בית מלון אלאדין הציע לה 100,000 דולר בשבוע כדי להופיע שם. באותו הזמן, פלאנה קיבלה את השכר הגבוה ביותר ששולם למופיעה בלאס וגאס. המופע שלה רץ עשרים שבועות בשנה, והפך לאטרקציה תיירותית מרכזית בעיר. באותה התקופה, פלאנה הצטרף לצוות השחקנים של אופרת הסבון קצרת-המועד של רשת CBS, Capitol, בתפקיד צ'ריטי בלייק, אשת עסקי הבידור עשירה. בשנת 1983, בעת שפלאנה הופיעה במלון באלי באטלנטיק סיטי, היא זכתה במניות בעלות בקבוצת הבייסבול ניו יורק מטס במשחק קלפים, בהם החזיקה עד 1988 אז מכרה את חלקה לפרנק קאשן בסכום של 14 מיליון דולר.
מוזיאון סוביבור
מוזיאון מחנה ההשמדה סוביבור, הוא מוזיאון ממלכתי פולני, המוקדש לזכר הקורבנות והזוועות שבוצעו במחנה ההשמדה סוביבור, שנמצא בפאתי הכפר סוביבור ליד העיר לובלין. מחנה ההשמדה הוקם בפולין הכבושה על ידי הנאצים במהלך מלחמת העולם השנייה, כחלק מתוכנית הפתרון הסופי, שסימנה את השלב הקטלני ביותר בשואת יהודי פולין. המחנה נוהל על ידי האס אס, ומפקדו הראשון היה פרנץ שטנגל. מספר היהודים מפולין וממקומות אחרים שנרצחו בתאי הגזים בין אפריל 1942 ל-14 באוקטובר 1943 נאמד בכ-250,000; ייתכן ויותר ומספרים אלה כוללים אסירים שהועברו ממדינות אחרות שנכבשו ברייך.
המוזיאון נסגר לציבור באופן זמני מאפריל 2011 עד מאי 2013 בגלל מחסור בכספים.
תוכניות מחקר ושימור
מתחם המוזיאון כולל בניין, ארכיונים ומונומנטים. בניין המוזיאון ממוקם ליד תחנת הרכבת לשעבר; אלה מחוברים באמצעות שביל זיכרון סלול. אנדרטאות הזיכרון כוללות פסל מברזל יצוק של אישה עם ילד, מפוסל על ידי מיצ'יסלב וולטר. הוא מותקן ב"דרך לגן עדן "לשעבר ("הימלפאהרשטראסה"). בנוסף, במתחם עגול גדול יש תלולית של אפר ועצמות כתושות של הקורבנות, שנאספו במקום ונוצרו לפירמידה רחבה לצד בורות המוות המקוריים באוויר הפתוח. ארכיון מקומי של פקסימיליות של עדויות ומסמכים רלוונטיים זמין במוזיאון.
יורי טילמנס
קריירה בינלאומית
ביוני 2015 זומן לראשונה לסגל הנבחרת הבוגרת של בלגיה, ב-9 בנובמבר 2016 ערך את הופעת הבכורה, כשהחליף את סטיבן דפור בדקה ה-82 בתיקו 1-1 נגד נבחרת הולנד במשחק ידידות.
רוברט סמולס
הימלטותו מעבדות
ב-12 במאי 1862 הפליגה הפלנטר לנהר סטונו, אל עבר עמדה של כוחות הקונפדרציה שהייתה בתהליך פירוק ושם העלו על הסיפון 4 תותחים. בנמל צ'ארלסטון הועלו על הספינה תחמושת ועצי הסקה. בערב עגנה הספינה ליד המזח בנמל, הקברניט והקצינים ירדו לחוף לבילוי והשאירו את סמולס וצוות העבדים על הספינה.
אחרי מלחמת האזרחים
ב-1863 נולדה בתו השנייה. אשתו, חנה, נפטרה ב-1883. ב-1890 נישא בשנית ונולד לו בן אחד.
חטיבת שייח' עומר חדיד
הקבוצה נקראה על שם עומר חדיד, מורד ממוצא עיראקי שהיה חבר בארגון אל-קאעידה בעיראק.
ארגון ופעילות
הארגון קולט את רוב חבריו מעזה, חלקם היו בעבר בארגון צבא האסלאם ואחרים עורקים מחמאס על מנת להצטרף לארגון.
לאחר פירוק הארגון "אנסאר בית אל-מקדס" בנובמבר 2014, הוקמה קבוצת נוספת המזוהה עם דאעש, הידועה בשם מחוז סיני של המדינה האסלאמית, קבוצה שבסיסה בסיני. הקבוצה היא בעלת ברית ידועה של חטיבת שייח' עומר חדיד, וידוע כי שני הארגונים הבריחו אחד לשני אספקה בגבול מצרים-עזה. קשרי המסחר ביניהם נפגעו קשות במהלך קיץ 2015, כאשר הצבא המצרי חפר תעלה עמוקה לאורך הגבול.
אנפה נמרית רצועת-פסים
תיאור
זוהי אנפה החיה במישורים או שטחים מיוערים בגבעות עד לגובה 2,400 מטרים מפני הים, לרוב בצמוד לנהרות הרריים או נחלים בהם היא מחפשת טרף של חרקים גדולים ודגים קטנים שהיא חוטפת במהירות. לרוב האנפה נחבאת בין צמחייה למעט בעת הרבייה. אנפה זו תימצא כמעט תמיד בבדידות מבנות מינה ואינה מתקהלת גם בעונת הרבייה, כשהיא מקננת בין העצים.
פיקוד המבצעים המיוחדים של צבא ארצות הברית
המרכז ובית הספר ללוחמה מיוחדת על שם ג'ון פ. קנדי
המרכז ובית הספר ללוחמה מיוחדת על שם ג'ון פ. קנדי (SWCS - Special Warfare Center and School ) הידוע בכינוי "סוויק" - מאמן ומכשיר את הכוחות המיוחדים של הצבא לביצוע מבצעים מיוחדים, לניהול יחסים אזרחיים (קשרי ממשל ותרבות עם הממשלה הזרה, צבאה ואוכלוסייתה) ולפעולות לוחמה פסיכולוגית. SWCS מציע 41 קורסים שונים, כולל צלילה קרבית, צלפים וצניחה חופשית. הקורסים כוללים גם התמחות אזורית בלימודי שפות ותרבויות זרות.
מאטה אוטו
כלכלה
כלכלת העיר היא בעיקר מסחר ירקות ופירות כמו: קופרה, קסאווה, בטטות, שורשי טארו, ובננות. משק בעלי החיים בעיר מורכב מ-25,000 חזירים ו-7,000 עזים. יחידת המטבע היא פרנק CFP. הייבוא לעיר עולה כמו ייצוא ממנה.
בודו (שפה)
בודו (बर) היא שפה במשפחת השפות הסינו-טיבטית המדוברת בעיקר במדינת אסאם שבהודו, וכמו כן היא בעלת מעמד של שפה רשמית במועצה הטריטוריאלית של בודולנד שבמדינת אסאם בה מתגוררים רוב אנשי בודו. שפה זו היא אחת מ-22 שפות בעלות מעמד חוקתי מיוחד בהודו. מאז 1963, שפת בודו נכתבת בעיקר באמצעות מערכת הכתב דוונאגרי, כאשר בעבר היה נהוג להשתמש באלפבית האסאמי. האזורים באסאם בהם הדיבור של בודו הוא נפוץ נמשכים מדוברי במערב לסדייה שבמזרח. אוכלוסיית דוברי הבודו מונה כ-1,324,748 איש.
פטרישיה דיגן
חיים אישיים
פטרישיה דיגן נולדה בארצות הברית. כשהייתה בת 17, בשנתה האחרונה בבית-הספר התיכון, היא חוותה משבר נפשי שהוביל לאשפוז ראשון בבית חולים פסיכיאטרי בו קיבלה מהרופאים אבחנה של סכיזופרניה. במאמרים, הרצאות וראיונות רבים, דיגן תיארה את קו השבר שחוותה בעקבות קבלת האבחנה - ובעיקר התייחסה לאובדן התקווה, להתייחסות אליה כאל "סכיזופרנית" ולא כאל אדם בעל רצונות ומחשבות משלו, לדרישת הפסיכיאטר שתימנע בכל מחיר מלחץ ולמעשה תוותר לשם כך על שאיפותיה וחלומותיה, ולמינוני-היתר של תרופות פסיכיאטריות שקיבלה לדבריה.
עבודתה המקצועית
לאורך השנים דיגן פרסמה עשרות מאמרים אקדמיים ככותבת יחידה, ולקחה חלק בכתיבתם של עשרות נוספים. במאמרים שלה היא מדברת על הצורך בתקווה, על יחסי-הכוחות בין נותני שירות ומקבלי שירות במערכת בריאות-הנפש, על ראיית האדם המתמודד כמומחה לחייו ועל הצורך בקבלת-החלטות משותפת - לרבות בהחלטות לגבי שימוש בתרופות פסיכיאטריות ובמינונן. בעקבות מחקר איכותני שבו ערכה ראיונות פתוחים עם אנשים המתמודדים אף הם עם מגבלה נפשית, היא טבעה את המונח "תרופות אישיות" (Personal Medicine) - אותו היא מגדירה בתור כל מה שהאדם עושה, באופן אקטיבי, על מנת להרגיש טוב ולהמשיך להרגיש טוב. מבחינתה, לצאת להליכה באוויר הפתוח כדי להתמודד עם דיכאון, לעבוד בגינה כדי להתמודד עם זכרונות טראומטיים או להשתמש באטמי אוזניים או במכשיר ווקמן כדי להתמודד עם שמיעת קולות מטרידים, הם תרופות רבות עוצמה - לא פחות מאשר התרופות הכימיות שאותן האדם נוטל בעקבות מרשם של הפסיכיאטר שלו. דיגן תיעדה את ההיסטוריה של הפרות זכויות-אדם בחסות הפסיכיאטריה, ואת ההיסטוריה של התנועה הצרכנית/תנועת השורדים/המטופלים לשעבר - ההיסטוריה של אנשים המתמודדים עם מגבלה נפשית שהפכו לאקטיביסטים ופעלו לייצג את עצמם למול המערכת הפסיכיאטרית. לאורך כל הכתיבה שלה, דיגן עושה שימוש נדיב בחשיפה ובידע מתוך ניסיון אישי.
במהלך שנות התשעים דיגן הייתה שותפה להקמתו של "המרכז הלאומי להעצמה", ארגון שמייצג ומנוהל בידי ולמען אנשים המתמודדים עם מגבלה נפשית ("a consumer/survivor/ex-patient-run organization", כהגדרתם), אשר עוסק בסינגור, מחקר, בניית כלים וסיוע למסגרות של תמיכת עמיתים. דיגן הייתה בין שלושת המייסדים של הארגון לצד פעילים אחרים בעלי ידע מניסיון אישי של התמודדות עם משברים נפשיים ואבחנה פסיכיאטריות - ד"ר דניאל פישר, שהשלים את לימודי הרפואה וההתמחות בפסיכיאטריה לאחר שורה של אשפוזים כפויים וקבלת אבחנה של סכיזופרניה ; והפעילה לזכויות אנשים עם מוגבלויות לורי אהרן . גם ג'ודי צ'מברלין, הפעילה הוותיקה לזכויות אנשים עם מגבלה נפשית, עבדה איתם במרכז. באותן שנים דיגן פיתחה סימולציה שנועדה להעביר את החוויה של שמיעת קולות מטרידים, במטרה לעזור לאנשי מקצוע בבריאות-הנפש להבין את הכוחות הנדרשים להתמודד עם שמיעת קולות מטרידים.
העקרב (קומיקס)
העקרב הוא האלטר אגו של מקדונלד "מאק" גארגן, חוקר פרטי שהושכר על ידי ג'יי ג'ונה ג'יימסון. בעקבות המלצתו של ג'יימסון הוא עבר טיפול מוטגני, ומאז, הוא מאשים את ג'יימסון במצבו ושם אותו במטרתו. כך, ספיידרמן נאלץ להגן על ג'יימסון - ממתנגדיו הגדולים. את דמותו של מאק גארגן בסרט הלייב אקשן "ספיידרמן: השיבה הביתה" מגלם השחקן מייקל מנדו בתפקיד קמע.
נאסר דג'יגה
יאקובה נאסר דג'יגה (בצרפתית: Yacouba Nasser Djiga; נולד ב-15 בנובמבר 2002 בבובו-דיאולסו שבבורקינה פאסו) הוא כדורגלן בורקינאי המשחק בעמדת הבלם בקבוצת פ.צ. בזל מליגת העל השווייצרית ובנבחרת בורקינה פאסו.
ברונלו קוצ'ינלי
קורות חייו
המוצרים הראשונים של קוצ'ינלי היו סוודרים מבד קשמיר בצבעים עזים, ועד היום החברה מתמחה בעיצוב פריטי לבוש מבד זה.
אצטדיון ספרטק (טמבוב)
היסטוריה
בעקבות העפלתה של קבוצת הכדורגל טמבוב לליגת העל הרוסית בכדורגל, ממשלת המחוז החלה ביישום תוכניות להרחבתו בשנת 2019, שנועדו להגדיל את תכולת המושבים ל-15,000 מושבים, אך התוכניות התעכבו ובסופו של דבר המועדון לא התארח באצטדיון במסגרות הבכירות.
תאוריית הקשר על הדחת השאה מאיראן
לפי תאוריה זו, נציגי מדינות המערב באיראן בכוונה תחילה ייעצו ולחצו על השאה, החל מראשית ההפגנות, לקדם את עניין זכויות האדם בחברה שטרם הייתה מוכנה לכך, להימנע משימוש בכח צבאי או כח כלשהו לפיזור ההפגנות וכן לעזוב את איראן עד תום הפרעות – ועצות אלה הן שהובילו והביאו להעזבתו המכוונת על ידם. רעיון זה תפס מקום משמעותי בקרב דעת הקהל האיראני הבוגר, כמו בקרב הגולים הפוליטיים האיראנים ואף השפיעו על המוג'אהדין ח'לק ועל עיתונאות מערבית.
שימוש בזכויות אדם ומדיה
גם ברגמן בספרו "נקודת האל חזור" מעלה את עניין הסיוע והתמיכה הבינלאומית המוגברת לה זכה ח'ומייני בהתנגדותו לשאה בתקופתו בגולה. ברגמן טוען כי שלוש המדינות: צרפת, בריטניה וארצות הברית העניקו לח'ומייני תמיכה. התמיכה הבריטית בעיקרה הייתה פסיבית וכללה בעיקרה הענקת במה בינלאומית לחופש הביטוי ולהפצת רעיונותיו. צרפת, בראשות ואלרי ז'יסקר ד'אסטן, העניקה לח'ומייני את שנתנה בריטניה, אך אף הרחיקה לכת כשואלרי ז'יסקר ד'אסטן ביקש מבעלי בריתו המערביים של השאה שלא להאריך את שלטונו באופן מלאכותי, ואף ביקש שיסיעו לח'ומייני לעלות לשלטון במקום השאה. ארצות הברית לחצה על השאה, גם בזמן ההפגנות ב-1978, לאפשר את קיום "זכויות האדם" ו"חופש הביטוי" באיראן ובכלל. כשלחציו של קרטר על השאה סייעו לכך עד למאוד, שכן קרטר לחץ של השאה לשמור על זכויות-האדם וחופש-הביטוי בארצו, תחת האיום שאם התנאי לא יתקיים ארצות הברית לא תממש את עסקת מטוסי ה-F-16. לאור זאת, סירב השאה לעצת יועציו האיראנים-צבאיים; לפזור את המפגינים בדרך הצבאית, כפי שעשה פעמים קודמות. ואף מאוחר יותר סירב לשמוע לעצתם להפיל את מטוסו של ח'ומייני שהיה בדרך לטהראן. איומים אמריקאים אלו הם שאפשרו לח'ומייני לקיים את מאבקו נגד השאה בחופשיות, ללא התנגדות וללא ריסון, ובסופו של דבר אפשרו את קיומם של ההפגנות והמהפכה עצמה.
מניעים כלכליים - נפט
בשנת 1981 עבד אלרחמן הוציא ספר בו הוא מפרט על חשבונות רווחי הנפט, תוך פירוט המניעים שהיו לבריטניה, ארצות הברית וצרפת לשמר את חזקתם על שדות הנפט באיראן. לפי עבד אלרחמן תוכניתו של השאה הייתה לפתח טכנולוגית זיקוק נפט (טכנולוגיה בה עד היום מחזיקים רק חברות בריטיות ואמריקאיות, כמעט באופן בלעדי) ולמכור את הנפט האיראני ללא מתווכחים חוץ-מדינתיים. כך שרווחי האוצר האיראני מהנפט יעלו על ידי חיזוק קרטל אופ"ק והעלאת מחירי הנפט, כמו אי-חידוש חוזי הייצור עם הבריטים והאמריקאים, שתוקפם היה עתיד לפקוע ב-1978.
מניעת התחמשות גרעינית
אכבר גנג'י, בבלוג שכתב לBBC בפרסית, טען כי ישנם רבים מתומכי משטר-פהלווי הטוענים כי מדינות ארצות הברית, אנגליה, צרפת ואולי אף ישראל קשרו קשר והפילו את משטר-השאה. הוא מציג את טענותיו של הושנג נהאונדי בספריו השונים וכן משטח את כלל הסיבות והאינטרסים שהיו יכולים להיות למדינות שונות בהעזבת השאה. הוא טוען כי לפי דו"ח הקונגרס האמריקאי לשנת 1976 הרכש הצבאי של איראן היה "הגדול בעולם", וכי בין השנים 1953–1977 השאה הכפיל ב-12 את תקציב צבא והעלה את כח-האדם הצבאי מ-127,000 ל-410,000 אנשים. כשלפי דו"ח הקונגרס של ארצות הברית: "ההוצאות הצבאיות של איראן חורגות מההוצאות של המדינות החזקות ביותר באוקיינוס ההודי, כולל אוסטרליה, אינדונזיה, פקיסטן, הודו, ודרום אפריקה". הוא טוען כי לפי דו"ח זה השאה תכנן להקצות 33 מיליארד דולר (וכי ישנם מומחים המאמינים כי הסכום האמיתי היה גדול פי שלושה) לבניית עשרים כורים גרעיניים עד לשנת 1994. וכי אם בניית מרכזים אלו יתבצעו בשיתוף וסיוע גרמני, צרפתי וואמריקאי, איראן תהפוך ליצרנית האנרגיה הגרעינית הגדולה ביותר באזור האוקיינוס ההודי. הוא גם טוען שאיראן באותה תקופה הפכה לכח הגדול ביותר באוקיינוס ההודי והמפרץ הפרסי, ופעלה תחת הכותרת "השוטר של ארצות הברית באזור". כששאיפת השאה לאיראן הייתה להפוך אותה לאחת מהכוחות הגדולים בעולם ובפרט הכוחות הגרעיניים. הוא טוען כי בימים אלו תואר וכונה השאה על ידי גורמים מערביים שונים כ"נפל חזק לאשליות נפוליאון לתפארת וגדולה ובפרט למגלומניה". זאת במיוחד לאור הכתרתו העצמית של השאה והכתרת אשתו בטקס המלכותי, המפואר והראוותני שקיים בשנת 1967, כפי שעשה נפוליאון.
אנתוני מרסיאל
קריירת מועדונים
ב-24 ביוני 2020 כבש שלושער ראשון בקריירה והעניק לקבוצתו ניצחון 0–3 על שפילד יונייטד. היה זה השלושער הראשון של שחקן מנצ'סטר יונייטד מאז אפריל 2013, אז כבש רובין ואן פרסי שלושה שערים מול אסטון וילה.
עבד א-רחמן ח'אן, אמיר אפגניסטן
מודרניזציה
עבד א-רחמן הציג גם חידושים בתחום החברתי והכלכלי. בין החוקים שקבע אסר בשנת 1895 על המשך קיום העבדות באפגניסטן. שלטונו כלל את תחילתן של סדרת תשתיות להקמת דרכים, גשרים ושיירות אסטרטגיות. מונופול ממלכתי הרחיב את השליטה של הממשלה בחלק גדול מהמסחר הפנימי והחיצוני של המדינה. שלושים שנה מאוחר יותר, בעת שלטונו של מוחמד נאדיר שאה, מלך אפגניסטן, תהליך זה יושלם כאשר יוטל מס ממשלתי על כל חברות הייבוא והייצוא.
אדריה פדרוסה
קריירת מועדונים
ב-1 ביולי 2023 חתם על חוזה לחמש שנים בסביליה מלה ליגה.
מחנה ישראל (חב"ד)
כל יהודי שומר תורה ומצוות יכול להרשם כחבר בארגון. עבודת החברים נעשית מאחורי הקלעים, ושאיפתם היא להיות לדוגמה לאחרים בהנהגתם על פי התורה והמצוות.
בצוואתו של הרבי מונו מספר חברים להנהלת הארגון, מהם נותר בחיים כיום רק הרב חיים יהודה קרינסקי המשמש כמנהל הארגון. משרדי מחנה ישראל ממוקמים במרכז חב"ד העולמי.
מרי מילר (פוליטיקאית)
ביוגרפיה
מילר הושבעה לתפקידה בינואר 2021, עם התכנסות הקונגרס ה-117 של ארצות הברית.
בזמן ההסתערות על הקפיטול ציטטה את מנהיג גרמניה הנאצית, אדולף היטלר מחוץ לבניין הקפיטול ואמרה כי מנהיג המפלגה הנאצית "צדק בדבר אחד".
ברונלו קוצ'ינלי (חברה)
מוצרי החברה מיוצרים כולם בעבודת יד באיטליה. החברה תורמת כ-20% מרווחיה לקרן צדקה, ומשלמת לעובדים שכר הגבוה ב-20% מהממוצע בענף.
שימור מבנים עתיקים
בשנים 2011–2014 מימן את עבודות השיקום של השער האטרוסקי בחומת העיר העתיקה של פרוג'ה.
תעלולי סקפן
תקציר העלילה
בהיעדרם של אבותיהם, אוקטב נושא בחשאי את היאסינט וליאנדר מתאהב בחשאי בזרבינט. אולם האבות שבים מטיול עם תוכניות נישואים לבניהם. לאחר שסקפן שומע מהבנים תחינות רבות לעזרה, הוא נעתר לכך לבסוף.
פדריקו גאטוני
פדריקו אגוסטין גאטוני (בספרדית: Federico Agustín Gattoni; נולד ב-16 בפברואר 1999 בבואנוס איירס שבארגנטינה) הוא כדורגלן ארגנטינאי המשחק בעמדת הבלם בקבוצת סביליה מלה ליגה.
פול וילן
מעצר ברוסיה
שגריר ארצות הברית ברוסיה ג'ון האנטסמן נפגש עם וילן ב-2 בינואר 2019. הוא אמר למשפחתו של וילן שפול "במצב בריאותי ובמצב רוח טוב", אך המשפחה צריכה לספק את כל צרכיו מלבד מצרכי מזון בסיסיים. מזכיר המדינה האמריקאי, מייק פומפאו, אמר: "הבהרנו לרוסים את הציפייה שלנו, שעלינו ללמוד יותר את ההאשמות, נבין במה הואשם ואם המעצר אינו במקום, אנו נדרוש את החזרתו המיידית." ב-4 בינואר אמר שר החוץ הבריטי ג'רמי האנט: "אנחנו לא מסכימים עם אנשים שמשתמשים בהם במשחקי שחמט דיפלומטיים... כולנו דואגים מאוד לו ולמשפחתו." החל מ-4 בינואר ביקשו פקידי קונסוליה בריטים ואירים גישה לווילן אך סורבו.
בוב גוד
רוברט "בוב" גוד (באנגלית: Robert "Bob" Good; נולד ב-11 בספטמבר 1965) הוא פוליטיקאי אמריקאי, שנבחר לבית הנבחרים של ארצות הברית מטעם מחוז הקונגרס החמישי של וירג'יניה בנובמבר 2020.
ביוגרפיה
במשך 17 שנים עבד גוד בחברת סיטיגרופ. כאשר גוד הכריז על הקמפיין הריצה שלו לקונגרס ב-2019, הוא היה אחד מאנשי סגל ההוראה בתחום הספורט באוניברסיטת ליברטי.
סקוט פורטר
קריירה
בשנת 2010 שיחק בסרט "ג'ון היקר", שעובד מהרומן באותו שם על ידי ניקולס ספארקס.
יעקב רוזנטל (תל אביב)
ביוגרפיה
בתל אביב נעשה הרב רוזנטל תלמידם ומקורבם של הרב שאול משה זילברמן רבה של ויירושוב, והרב אליהו אהרן מילייקובסקי רבה של חרקוב וראב"ד תל אביב, נסמך על ידם ושימשם בשימוש חכמים.
יחסי דרום אפריקה–סין
היסטוריה
מאז שנות ה-50, הרפובליקה העממית של סין התנגדה בעקביות לאפרטהייד בדרום אפריקה ותמכה ב. בשנת 1994, התמוטטות האפרטהייד סללה את הדרך להקמתם ופיתוחם של יחסים דיפלומטיים בין המדינות. בדצמבר 1997 חתמו שתי הממשלות על הודעת היחסים הדיפלומטיים המשותפים, בה אישרה ממשלת דרום אפריקה כי תדבק במדיניות סין האחת. ב-1 בינואר 1998 כוננו המדינות רשמית יחסים דיפלומטיים. נכון לעכשיו, שיתוף הפעולה הדו-צדדי בתחום הפוליטי, המסחרי והכלכלי ממשיך להתפתח, וכתוצאה מכך היחסים בין המדינות הגיעו לרמה חדשה.
ספרטק טמבוב
היסטוריה
הישג השיא של המועדון היה מקום 4 באליפות הליגה השנייה. בשנת 2013 המועדון פורק ובמקומו הוקם מועדון הכדורגל טמבוב. בשנת 2021, מועדון טמבוב פשט את הרגל ומחוז טמבוב נותר ללא מועדון כדורגל מקצועני. בשנת 2022 הוחלט על הקמת מועדון חדש על בסיס אקדמיית הכדורגל המקומית, בה פעלה קבוצת אקדמיית הכדורגל של טמבוב, שהשתתפה בליגה ובגביע המקומיים והתמודדה בליגה השלישית (אליפות רוסיה בין קבוצות חובבים) בעונות 2020, 2021 ו-2022. ב-7 ביולי 2022, נודע שקבוצת אקדמיית הכדורגל תהפוך למועדון ספרטק. כך, ביולי 2022 הוקם המועדון מחדש כמועדון כדורגל מקצועני בחסות ממשלת מחוז טמבוב והחל להתמודד בטורניר הליגה הרוסית השנייה בכדורגל.
דאנגנון סוויפטס
היסטוריה
המועדון שיחק בליגה השלישית של צפון אירלנד עד עונת 1996/1997. בסוף העונה עלה מהליגה השלישית בצפון אירלנד לליגה השנייה. המועדון שיחק בליגה השנייה של צפון אירלנד מעונת 1997/1998 ועד עונת 2002/2003. בעונות 1997/1998, 1998/1999 הגיע לשמינית גמר גביע הליגה והפסיד לקבוצת גלנטורן. בעונת 1997/1998 הגיע לשמינית גמר הגביע והפסיד לקבוצת אינסטיטיוט. בעונות 1999/2000, 2001/2002 הגיע לרבע גמר הגביע והפסיד לקבוצות לינפילד וקולריין בהתאמה. בעונת 2002/2003 הגיע לשמינית גמר הגביע והפסיד לקבוצת אומה טאון. בסוף העונה סיים במקום הראשון בליגה השנייה ועלה בפעם הראשונה לליגת העל הצפון אירית.
יחסי אזרבייג'ן–טורקיה
היחסים הדיפלומטיים בין הרפובליקה של אזרבייג'ן והרפובליקה הטורקית כוננו ב-14 בינואר 1992. טורקיה נותרה תומכת נאמנה של אזרבייג'ן במאמציה לחזק את עצמאותה ולשמור על שלמותה הטריטוריאלית. אורך הגבול המדיני בין המדינות הוא 17 ק"מ.
באקו - טביליסי - ג'ייהאן
באקו - טביליסי - סיהאן הוא צינור להובלת נפט מהים הכספי לנמל ג'ייהאן הטורקית, השוכנת לחוף הים התיכון. ב-3 בפברואר 2004 נערך טקס חתימת מסמכים למימון פרויקט באקו - טביליסי- ג'ייהאן בבאקו בהשתתפות נשיאי אזרבייג'ן, גאורגיה וטורקיה.
TANAP
ב-17 במרץ 2015, רג'פ טאיפ ארדואן, אילהם אלייב וגיורגי מרגוולשווילי בעיר קארס שבמזרח טורקיה - נפגשו רשמית להניח את בסיס הצינור ובכך לסמן את תחילת הקמת צינור הגז. הבנייה החלה בשנת 2015 והושלמה ביוני 2018.
ננוליתוגרפיית עט נובע
ננוליתוגרפיית עט נובע (Dip-Pen Nanolithography- DPN) היא טכניקת רישום מולקולארית באמצעות חוד של מיקרוסקופ כוח אטומי (AFM). תהליך הרישום שונה במהותו מתהליך ליתוגרפי רגיל, שבו מטביעים גלופה או מסכה על פני מצע. ב-DPN תהליך הרישום נעשה באמצעות חוד של מיקרוסקופ כוח אטומי המשמש מעין "עט" הטבול ב"דיו" שהוא למעשה תמיסה של חומר מולקולארי. משיכת החוד על גבי המצע מאפשרת זרימה קפילארית של החומר המולקולארי על גבי המצע ויצירת הדפס מולקולארי. הרזולוציה המתקבלת בשיטה זו היא בסדרי גודל של 15–30 ננומטרים. ננוליתוגרפיית עט נובע יכולה להתבצע באופן של הדפסה מקבילית באמצעות מערכים דו-ממדים של חודים רבים עד לכ-55,000 הנמשכים על גבי המצע ביחד. ננוליתוגרפיית עט נובע - DPN היא כלי יעיל מאוד ביצירה ובעיצוב התקנים שונים בקני מידה ננומטרי ומשמשת ביישומים שונים במגוון דיסציפלינות.
הניסוי הראשון
הניסוי הראשון שבא לבחון את שיטת ה DPN בוצע על ידי צוות בראשותו של פרופ' צ'אד מירקיןוהתמקד בתהליך קישור אוקטדקאנתיול-ODT (פחמימן בעל שרשרת של 18 פחמנים עם קבוצה תיולית בקצה השרשרת) על פני מצע זהב . מולקולה זו יציבה באוויר וכאשר היא מקובעת על גבי מצע הזהב, ניתן מיד להבחין במצע הזהב ולהבדילו מזהב שלא עבר שינוי, היות שאחת מתכונות התיול היא יכולת קישור מהיר על גבי מתכות בכלל וזהב בפרט. כאשר קצה חוד ה-AFM הטבול ב ODT בא במגע עם מצע הזהב, ה ODT עובר בכוחות נימיים מקצה חוד ה-AFM אל המצע. סוג החוד של ה-AFM בניסוי היה סיליקון ניטריד אשר הוטבל ב-ODT למשך כדקה. לאחר מכן בוצעה סריקה של ה AFM על גבי המצע (במרווח של 3 מיקרון על 3 מיקרון). היווצרות תבנית ננומטרית בתהליך ה-הרכבה עצמית-SAM התרחשה כאשר התהליך בוצע על מחצב (mica) של זהב, שהתקבל על ידי חישול של סרט זהב דק בטמפרטורה של 300 מעלות למשך 3 שעות. חישול הזהב והחלקתו יצרו אחידות פני שטח של המצע, מה שאיפשר ספיחה טובה ומדויקת מאוד של מולקולות ODT שהועברו מחוד ה-AFM.
ניסוי נוסף שנעשה בחן יצירת "כתם מולקולרי" על מנת להדגים את תהליך הדיפוזיה (פעפוע) של הדיו על גבי המצע. ה-ODT בא לידי מגע עם המצע בנקודות שונות ולמשך פרקי זמן שונים: 2, 4 ו-16 דקות. התצוגה האחידה של ה-ODT על גבי המצע, הראתה "זרימה" אחידה שלו על המצע. בנוסף, נעשה שימוש במערכים של נקודות וקווים בעלי מרווחים מוגדרים ל"כתיבה" על גבי המצע והתקבלו תמונות מערכי ODT - מה שהמחיש את היכולת של השיטה לבצע פעולה מקבילית בשימוש עם מערכי AFM סורקים וכותבים על מצע.
מאפייני ה"דיו"
במהלך ההתפתחות המוקדמת של DPN השתמשו ב-ODT כ"דיו" כדי להדפיס על גבי משטח זהב, בהמשך פותחו כמה שילובים של "דיו"/מצע. תהליך DPN משתמש בעיקר בדיו העשוי ממולקולות אורגניות קטנות, פולימרים אורגניים וביולוגיים, חלקיקים שקשורים בקשר קלואודי או קשר יוני. טכנולוגיה זו מסוגלת להשתמש בסוגים שונים של דיו כדי ליצור דפוסים על מגוון רחב של משטחים הנעים בין מתכות למבודדים. לרוב הרישום ברזולוציה גבוהה בעיקר בטווח של 100 ננומטר, עם זאת, בכמה מקרים (כמו עם דיו אלקאנתיול על משטחי זהב חד גביש) הרזולוציה שופרה לכ -15 ננומטר, אשר הוא בערך בגודל של מולקולה ביולוגית יחידה. בגלל האפשרות הזאת, ישנו מאמץ לפתח טכניקות ברזולוציה גבוהה יותר, כך שיהיה ניתן לחקור תהליכים ביולוגיים ברמה תאית. הבנת התהליך שבו הדיו מועבר מקצה חוד AFM אל פני השטח מאפשרת להמשך פיתוח ושיפור של DPN. מבחינה טכנית התהליך נקרא "תעבורה מולקולרית של קצה-מצע" ולתהליך הזה משפיעים פרמטרים רבים. כמה מהפרמטרים כוללים את המבנה הכימי של הדיו ופני השטח, צורה של קצה החוד, כיסוי של הדיו על הקצה החוד, והטמפרטורה שבה מבוצע הניסוי. שני גורמים חשובים נוספים שמאוד משפיעים על היכולת של ה-DPN להיות מסוגל להעביר דיו למשטח הם: הלחות של הסביבה והמסיסות של הדיו במים. הלחות תאסף על קצה AFM (הנקרא "מניסקוס המים"), שהוא חיוני לתהליך DPN. על מנת לשמור על שכבה קבועה של מים, התהליך חייב להתבצע בתוך תיבת לחות מבוקרת, כך ששינוי בריכוז של מים לא ישפיע על התוצאות. עם זאת, חשוב לציין גם כי ההשפעה שיש לטמפרטורה וללחות על העברה מולקולרית ב-DPN תלויה בתכונות הכימיות הספציפיות של הדיו בשימוש. ישנם שני סוגי דיו עיקריים:
כושר הפרדה
DPN הוא בעל יכולת למקם מולקולות במיקום רצוי בדיוק ננומטרי הקטן מ-100 ננומטר ומאפשר יישום ליתוגרפיה שלמה. כושר הפרדה (הקו הדק ביותר של "דיו" שניתן לצייר) מגיע לכ-15 ננומטר, (פי 5000 יותר דק משערת אדם). כאשר הרישום נעשה על ידי קצה חוד ה-AFM על פני משטח שטוח ברמה האטומית, ניתן לקבל כושר הפרדה גבוה במיוחד.
אביתר מנור
מנור נשוי לפרופסור אורלי מנור מהאוניברסיטה העברית, מומחית בכלכלה ובסטטיסטיקה ובמדיניות בריאות הציבור, ואב לשניים.
פייר ארמה
ביוגרפיה
פייר ארמה נולד בקולמר, דור רביעי למשפחת אופים אלזסית. בגיל 14 החל לעבוד כשולייתו של גסטון לנוטר. ב-1996 היה מייסד משותף של Socrepa (Société de Créations Pâtissières Sarl) ביחד עם שארל זנאטי ומישל פרטון.
דויד יוראסק
קריירת מועדונים
ב-16 ביולי 2021 חתם יוראסק במלאדה בולסלאב מליגת העל הצ'כית. הוא ערך 15 הופעות ליגה במדי המועדון, בהן הבקיע שער אחד.
הטרור: כיצד יוכל המערב לנצח
הטרור: כיצד יוכל המערב לנצח הוא ספר משנת 1987 מאת בנימין נתניהו, אז שגריר ישראל באו"ם. בספרו הציג נתניהו את משנתו המדינית בסוגיית המלחמה בטרור.
יחסי אזרבייג'ן–טורקיה
יחסים כלכליים
במאה ה-21 הפכה אזרבייג'ן לשוק חשוב עבור סחורות טורקיות. הייצוא השנתי של טורקיה לאזרבייג'ן בשנים 2001–2011 גדל מ-225 מיליון דולר ל-2,064 מיליון דולר.
מבצע סופה גלקטית
בהרבה מובנים, עלילת הסיפור מהווה המשך לסיפור מוקדם של האוונג'רס - "מלחמת קרי-סקרול" משנים 1971-1972.
סגונדה דיויסיון RFEF
היסטוריה
הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד. בעונתה הראשונה של הליגה, השתתפו 33 קבוצות שהתחלקו לשמונה בתים. האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו. בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה. אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות. אולם, כעבור שנתיים בעונת 1942/1943 הליגה הוקמה מחדש. הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה.
אוטיס דייוויס
אלוף אולימפי ושיאן עולם
באולימפיאדת רומא (1960) זכה דייוויס בשתי מדליות זהב, בריצת 400 מטר בשיא עולם חדש של 44.9 שניות (תוצאה אלקטרונית - 45.07 שניות), לפני שיאן העולם היוצא קרל קאופמן מגרמניה (44.9 שניות, תוצאה אלקטרונית - 45.08 שניות) ומלקולם ספנס  מדרום אפריקה (45.5 שניות) ובכך היה לאתלט הראשון שירד מ-45 שניות ובריצת שליחים 4x400 מטר ביחד עם ג'ק ירמן, ארל יאנג  וגלן דייוויס בשיא עולם חדש של 3:02.37 דקות, לפני נבחרת גרמניה (3:02.84 דקות) והפדרציה של איי הודו המערבית (3:04.13 דקות).
ישיבת כנסת ישראל (סלבודקה)
לאחר עליית חלק מהישיבה לארץ ישראל
בשנת תרצ"ט הושלם בניין חדש ומרווח לישיבה, אך הישיבה לא זכתה להיכנס אליו, היות שבאותה העת נכבשה ליטא על ידי הסובייטים שאסרו את קיומם של מוסדות חינוך עבריים והפקיעו את הבניין החדש.
כריסטינה סקרבק
אימונים
התכנון המקורי של היחידה למבצעים מיוחדים היה לשלוח את סקרבק להונגריה, אך המשימה בוטלה והוגדרה כ"משימה עם כמות קטנה מדי של רצח". הממשלה הפולנית התחילה לחשוד בה, אז החליטו להעביר אותה לצרפת. כהכנה למשימה בצרפת שלחו אותה לאלג'יריה, אך לקח זמן עד ששלחו אותה משם מכיוון שהיחידה למבצעים מיוחדים האמינה שהיא הייתה "יותר מדי ראוותנית בשביל להיות סוכנת חשאית טובה".
צרפת
סקרבק, שכבר הוכרה בציבור בשם כריסטין גרנוויל, נהייתה חלק מרשת פועלת שהונהגה על ידי. התפקיד של קאמרטס ועובדיו היה לארגן את לוחמי המחתרת הצרפתית, בדרום צרפת כדי להחליש את הפולשים הגרמנים לקראת הפלישה המשמעותית, מבצע דרגון שעתיד היה לצאת לפועל ב-15 באוגוסט. סקרבק הייתה הסגנית שלו, ממלאת מקומה של, שנתפסה ואחר כך הוצאה להורג בידי הגרמנים.
דוד בר-אילן
ביוגרפיה
בפברואר 2000 לקה בהתקף לב קשה, שבעקבותיו סבל מסיבוכים שונים. בשנת 2003 נפטר בירושלים, היה בן 73 במותו.
סרג'יו שפירא
רשימת יצירותיו
יצירות לפסנתר: יצירות קאמריות: יצירות תזמורתיות: יצירות ווקאליות מוזיקה לילדים:
מקס אנד הארווי
קריירה
בנובמבר 2020, מקס אנד הארווי הכריזו על הפודקאסט החדש שלהם Spotify Originals בשם "School Daze with Max & Harvey", בו הם מראיינים מפורסמים שונים על ימי בית הספר שלהם ומשוחחים על בעיות שאנשים חווים בבית הספר. באפריל 2021, הצמד מיתג מחדש את הפודקאסט שלהם בסדרה חדשה בשם "The Max and Havey Podcast", שם הם נותנים תובנות על חייהם ומדברים עם אמנים אחרים ומשפיעני רשת.
פרסים ומועמדויות
בשנת 2019, מקס אנד הארווי היו מועמדים לפרס "מוזיקאי ביוטיוב" בטקס פרסי שורטי ולפרס "כוכב מוזיקלי אינטרנטי אהוב" בטקס פרסי בחירת הילדים של ניקלודיאון.
ארלט הילו
ארלט הילו נולדה בקוריטיבה (מדינת פרנה, בברזיל), היא אישה ברזילאית שלקחה חלק חשוב בסחר בילדים בשנות ה-70, ה-80 וה-90 במאה ה-20. ילדים ברזילאים חטופים נמכרו להורים ממדינות רבות בעולם. המדינה שממנה הגיעו הכי הרבה קונים לילדים היא ישראל, עם הערכה של כ-3,000 ילדים ברזילאים אומצו באמצעות העלילה הפלילית של הילו.
ג'ורג' גופה-פנפיי
קריירה בינלאומית
גופה-פנפיי, זומן לראשונה לסגל נבחרת קלדוניה החדשה, לקראת משחקי האוקיינוס השקט 2011. ב-27 באוגוסט 2011, גופה-פנפיי ערך את הופעת הבכורה שלו בנבחרת בניצחון 0–5 נגד, בו כבש את השער הראשון, השני והחמישי. גופה-פנפיי, כבש שבעה שערים וזכה עם הנבחרת בגביע.
אליפות העולם באתלטיקה 1983
אירועים בולטים
מזרח גרמניה זכתה במקום ראשון עם 10 מדליות זהב ו-22 מדליות בסך הכל. ארצות הברית שסיימה במקום שני צברה את מרב המדליות עם 24 מדליות ו-8 מדליות זהב.
מקף - כתב עת לספרות
מקף ביקש לשים במרכז עשייתו את הדיאלוג על כל גווניו, וברוח זאת נקרא הגיליון הראשון "שמחת ההשפעה", זאת, כהתכתבות עם ספרו של הרולד בלום "חרדת ההשפעה". בגיליון זה התכתבו היוצרים עם יוצרים מזמנים וממקומות אחרים. הגיליונות הושקו בערבי השקה, ובערב ההשקה האחרון נערך שיח עורכים, שהשתתפו בו עורכי כתבי עת רבים.
אנדי דיוף
קריירת מועדונים
ב-2 במאי 2023 חתם דיוף על חוזה לארבע שנים בפ.צ. בזל, אולם ב-30 ביוני חתם על חוזה לארבע שנים בלאנס מליגת העל הצרפתית.
גרשון יבוסלה
גרשון יבוסלה (בצרפתית: Guerschon Yabusele; נולד ב-17 בדצמבר 1995) הוא כדורסלן צרפתי המשחק בעמדת הפאוור פורוורד בריאל מדריד מליגת העל הספרדית והיורוליג.
ריאל מדריד
ב-27 באפריל 2023 במהלך קטטה שארעה במהלך משחק של ריאל מדריד נגד פרטיזן בלגרד במסגרת פלייאוף היורוליג הפיל יבוסלה לרצפה בחוזקה את שחקן פרטיזן בלגרד דנטה אקסום וגם לפציעתו. בעקבות האירוע הורחק יבוסלה לחמישה משחקים. מה שבעצם סיים לו את העונה האירופית. ולא היה שותף בזכייה של ריאל מדריד ביורוליג באותה עונה.
הגל הראשון של הפמיניזם
אנגליה
בשנת 1918 פרסמה מארי סטופס את ספרה המשפיע "אהבה בנישואים", שבו היא תמכה בשוויון בין המינים בתוך חיי הנישואין ובחשיבות התשוקה המינית של נשים (עד 1931 נאסר ייבוא הספר לארצות הברית, בטענה שהוא חיבור מגונה).
בשנת 1918 עבר בפרלמנט חוק שהרחיב את זכות הבחירה לנשים בנות שלושים שנה לפחות, והן או בעליהן היו בעלי קרקעות. באותה שנה, "חוק הפרלמנט" קבע שלנשים יש זכות להתמודד בבחירות לפרלמנט. עם זאת, לקח זמן עד שנבחרו הנשים. בשנת 1928 הורחבה זכות הבחירה לכל הנשים מעל גיל 21, על בסיס שווה לגברים. נשים התחילו לשרת במועצות החינוך ובגופים המקומיים. בתקופה זו גדל גם מספר הנשים שזכו להשכלה גבוהה. ב-11923 עבר חוק שהתיר לנשום להתגרש מאותן סיבות ששמן הותר לגברים לבקש גירושין.
הפועל עכו/מטה אשר (כדורסל)
היסטוריה
בעונת 2019/20 שונה מבנה הליגה הארצית והוחלט כי הפלייאוף יורחב למקומות 1 - 8 אך עקב התפרצות נגיף הקורונה בישראל במרץ 2020 הופסקה הליגה כאשר הקבוצה ממוקמת במקום ה-1 בטבלה עם מאזן 13 ניצחונות ו-3 הפסדים וכאשר היא מוליכה בהפרש סלים בלבד על השנייה בטבלה הפועל בני כפר סבא. ב-25 במאי הודיע איגוד הכדורסל כי כלל הליגות פרט לליגת העל הסתיימו והקבוצה הראשונה בכל ליגה היא המעפילה לליגה הבכירה ממנה, עקב כך העפילה עכו לראשונה לליגה הלאומית.
צפירת שבת
מקור המנהג
בישראל, בזמן מבצע צוק איתן לא הושמעה צפירת השבת במקומות רבים, לבקשת פיקוד העורף, על מנת למנוע בהלה מיותרת מהתושבים.
אי, כרמלה
רקע היסטורי
מילות השיר "Viva la Quince Brigada" מזכירות את קרב חרמה שנערך בפברואר 1937. כמו כן מוזכרים בשיר ה-Moros. הכוונה היא למורים שהיה כינויים של חיילי היחידות ממרוקו הספרדית שהיו נאמנים לפרנקו.
מילות הגרסה של Ejército del Ebro
Pero igual que combatimos, rumba la rumba la rumba la. Pero igual que combatimos, rumba la rumba la rumba la prometemos resistir,
מילות הגרסה של Viva la Quince Brigada
Luchamos contra los moros, rumba la rumba la rumba la. Luchamos contra los moros, rumba la rumba la rumba la mercenarios y fascistas,
En los frentes de Jarama, rumba la rumba la rumba la. En los frentes de Jarama, rumba la rumba la rumba la no tenemos ni aviones, ni tanques ni cañones,
מרין פטקוב
קריירת מועדונים
פטקוב גדל במחלקתת הנוער של לבסקי סופיה. בשנת 2019 החל לשחק בקבוצה הבוגרת של המועדון במסגרת ליגת העל הבולגרית.
מיכאל גולן
קורות חייו
נולד כמיכאל בוקובזה (בצרפתית: Michaël Boukobza) בפריז ב-1978 להורים יהודים שהיגרו לצרפת מתוניסיה. בעל תואר שני בניהול וכלכלה מאוניברסיטאות דופין (Dauphine) ו-ESCP Europe בפריז.
לואיס בררטון
ביוגרפיה
לאחר המלחמה הוא שירת בוושינגטון, והתמנה לתפקיד קצין המבצעים הראשי של קבוצת ההדרכה והתפעול (בראשות מיטשל) על ידי צ'ארלס מנואהר, מפקד שירות האוויר של הצבא. החל מדצמבר 1919 הוא החזיק בתפקיד של נספח תעופה בשגרירות האמריקנית בפריז, ובשנת 1920 הוא קיבל דרגת קבע של מייג'ור.
סוזומנוס
ספריו
עבודתו הראשונה כיסתה את ההיסטוריה של הנצרות מצליבת ישו ועד סוף שלטונו של ליקיניוס (323). העבודה כללה 12 כרכים (ספרים) והתבססה על מקורות כגון ספריהם של אוסביוס מקיסריה, הגסיפוס וסקסטוס יוליוס אפריקנוס.
החלק השני של עבודתו כיסה את התקופה שבין המרת דתו קונסטנטינוס (312) לתקופת שלטונו של תאודוסיוס השני. סוזומנוס כתב את הספרים בקונסטנטינופול סביב שנת 440 והקדיש אותם לקיסר תאודוסיוס השני. העבודה מחולקת לספרים לפי תקופות שלטונם של הקיסרים: הספר התשיעי איננו גמור. בפתיח מציין סוזומנוס שבכוונתו לכסות את התקופה עד לסיום הקונסולט ה-17 של תאודוסיוס השני, כלומר עד 439, אולם הספר מסתיים לפני כן. הסיבה אינה ברורה כל צרכה, אולם כיוון שזמן הכתיבה התקרב מאוד לאירועים האקטואליים של אותה העת, ייתכן שסוזומנוס חש שאינו יכול לכתוב בחופשיות על נושאים ואישים במחלוקת עם השלטון, למשל על תקופתה של הקיסרית אליה אודוקיה. חוקרים מציינים כי כותבים מאוחרים לסוזומנוס כגון תאופאנס המודה, תאודורוס הלקטור ואחרים, קראו את עבודתו של סוזומנוס עד לסופה, כולל החלק החסר ולפיכך הרי שחלק זה חובר וראה אור.
טינו
לפי המסורת הנוצרית האי היה מקום מושבו של ונריוס המתבודד והוא היה אב המנזר המקומי עד מותו בשנת 630. שרידיו של המנזר קיימים עד היום.
טושיהירו טקדה
קריירה
טקדה החל להתאמן במרוצים בכיסאות גלגלים כשהיה בן 30 והשתתף לראשונה במשחקים הפאראלימפיים כשהיה בן 39, בתחרויות אולימפיאדת הנכים אתונה (2004). הוא זכה במדליית זהב במרוץ ל-400 מטר כשקבע שיא פאראלימפי (קטגוריה T52) של 1:00.92 דקות, במדליית זהב עם שיא פאראלימפי נוסף של 13:10.86 דקות במרוץ ל-5,000 מטרים, ובמדליית זהב שלישית בתחרות המרתון עם תוצאה של 2:00:02 שעות.